armvectores/hy_wikipedia_2023 huggingface dataset:
Գեորգ Էբերհարդ Ռումֆ

Գեորգ Էբերհարդ Ռումֆ (գերմ.՝ Georg Eberhard Rumpf կամ լատ. Georgius Everhardus Rumphius, 1627[…], Վյոլֆերսհայմ, Վետերաու, Դարմշտադտի վարչական շրջան, Հեսսեն, Գերմանիա - հունիսի 13, 1702(1702-06-13), Ամբոն, Ինդոնեզիա), գերմանական ծագմամբ հոլանդացի կենսաբան, բուսաբան, սնկաբան, կենդանաբան, բնագետ, երկրաբան և հավաքորդ։


== Կենսագրություն ==
Գեորգ Էբերհարդ Ռումֆը ծնվել է Կենտրոնական Գերմանիայում 1627 թվականին։ Հնարավոր է նաև, որ նա ծնվել է 1628 թվականին։ Գեորգին մկրտվել է նոյեմբերի 1-ին։
Ռումֆի վաղ տարիների մասին քիչ բան է հայտնի։
Չնայած այդ անկայուն ժամանակներին, նրա հայրը աշխատելով ինժեներ, կարողացել է ապրուստ վաստակել, որի շնորհիվ Ռումֆը կարողացել է լավ կրթություն ստանալ Գերմանյիայի Հանաու քաղաքի վարժարանում։ Այստեղ ուսումնասիրել է դասական լեզուներ։
Երկար ժամանակ ապրել է Ինդոնեզիայի Ամբոն կղզում։ Գեորգը երկար ժամանակ նվիրված է եղել բնագիտությանը։ Նա դարձավ տեղի բուսական աշխարհի, ֆաունայի և երկրաբանության փորձագետ։
Գեորգ Էբերհարդ Ռումֆը մահացել է 1702 թվականի հունիսի 13-ին։
Նրա մահից հետո նրա հավաքածուները և ձեռագրերը այրվել են, իսկ մնացածը 1741-1755 թվականներին «Herbarium Amboinensis» վերնագրով լույս են տեսել Ամստերդամում (6 հատոր)։


== Գիտական գործունեություն ==
Գեորգ Էբերհարդ Ռումֆը մասնագիտացվել է սերմնավոր բույսերի Սնկաբանության ոլորտներում։


== Գիտական աշխատանքներ ==
Կառլ Լիննեյը նրան անվանել է Rumphia ցեղի պատվին՝ աղտորազգիների ընտանիք (Anacardiaceae), սակայն այս անվանման կարգավիճակը ներկա ժամանակում անորոշ է։


== Ծանոթագրություններ ==


== Գրականություն ==
Ernst Wunschmann: Rumpf, Georg Eberhard. In: Allgemeine Deutsche Biographie (ADB). Band 29, Duncker & Humblot, Leipzig 1889, S. 663–667.
Brigitte Hoppe: Rumpf, Georg Eberhard. In: Neue Deutsche Biographie (NDB). Band 22, Duncker & Humblot, Berlin 2005, S. 253 f.
George Sarton: Rumphius, Plinius Indicus (1628–1702). In: Isis. Chicago 27. 1937, No.2 (Aug.), S. 242–257.
Fritz Schulze: Georgius Everhardus Rumphius (1628–1702) und das wissenschaftliche Netzwerk seiner Zeit. In: Rudolstädter Naturhistorische Schriften. Rudolstadt 12. 2004, S. 3–15.
Fritz Schulze: «Von Menschen und Bäumen» – Rumphius und die tropische Botanik am Beispiel der Kokospalme. In: Rudolstädter Naturhistorische Schriften. Supplement. Beiträge zur Kultur- und Naturgeschichte Indonesiens. Rudolstadt 3. 1999, S. 83–98.


== Արտաքին հղումներ ==
DNB, Katalog der Deutschen Nationalbibliothek: Georg Eberhard Rumpf(գերմ.)
Allgemeine deutsche Biographie & Neue deutsche Biographie (Digitale Register): Georg Eberhard Rumpf(գերմ.)
Georgius Everhardus Rumphius(անգլ.)
Պասեկի (գյուղ, Զմիյովի շրջան)

Անվան այլ կիրառումների համար տե՛ս՝ ՊասեկիՊասեկի (ուկրաիներեն՝ Пасіки), գյուղ Ուկրաինայի Խարկովի մարզի Զմիյովի շրջանում։ Հիմնադրվել է 1680 թվականին։
2001 թվականի տվյալներով Պասեկի գյուղում բնակվում էր 685 մարդ։ Բնակավայրը զբաղեցնում է 1445 կմ² տարածք։ Բնակչության խտությունը կազմում էր 474,05 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Էռնա Էլիզբարյան

Էռնա Աշոտի Էլիզբարյան (հունվարի 29, 1977(1977-01-29), Երևան, Հայկական ԽՍՀ, ԽՍՀՄ), հաղորդավարուհի, «Ժամը» լրատվական ծրագրի մեկնաբան։


== Կենսագրություն ==
Էռնա Էլիզբարյանը ծնվել է 1977 թվականին Երևան քաղաքում։ 6 տարեկանից զբաղվել է լողով։ 1995 թվականին ավարտել է Երևանի թիվ 51 միջնակարգ դպրոցը։ 1995-1999 թվականներին սովորել է Երևանի Տնտեսաիրավագիտական Համալսարանում։ Ստացել է իրավաբան-քրեագետի որակավորում։ 1997 թվականից որպես հաղորդավար աշխատել է Ազգային հեռուստատեսությունում։ Վարել է «Այլ ալիք» մշակութային հաղորդաշարը, ուղիղ եթերում՝ «Կիրակի» մշակութային ծրագիրը, թղթակցել է «Գամմա» մշակութային շաբաթաթերթին։ 1998-2003 թվականներին ուսումը շարունակել է Երևանի Խ.Աբովյանի անվան պետական մանկավարժական համալսարանի կուլտուրայի ֆակուլտետի հեռուստալրագրության բաժնում։ 2000 թվականին աշխատանքի է անցել Ոստիկանության հասարակայնության հետ կապերի լրատվության վարչությունում, որպես «Քրեական ժամ» հաղորդաշարի մեկնաբան, թղթակցել է «02» շաբաթաթերթին։ Էռնա Էլիզբարյանը 2003 թվականից «Արմենիա» հեռուստաընկերության «Ժամը» լրատվական ծրագրի մեկնաբանն է։
2018 թվականին պարգևատրվել են Երևանի քաղաքապետի շնորհակալագրով։


== Արտաքին հղումներ ==
ԷՌՆԱ ԷԼԻԶԲԱՐՅԱՆ
Վաղուց իմունիտետ եմ ձեռք բերել տարաբնույթ ասեկոսեների նկատմամբ. Էռնա Էլիզբարյան Archived 2013-06-30 at the Wayback Machine.


== Ծանոթագրություններ ==
Գանձա (համայնք, Քաշաթաղի շրջան)

Անվան այլ կիրառումների համար տե՛ս՝ Գանձա (այլ կիրառումներ)

Գանձա, համայնք Արցախի Հանրապետության Քաշաթաղի շրջանում։ Ներկայում համայնքի ամբողջ տարածքը գտնվում է Ադրբեջանի զինված ուժերի վերահսկողության ներքո և Արցախի Հանրապետության կողմից համարվում է օկուպացված։


== Աշխարհագրություն ==
Համայնքը տեղաբաշխված է Արցախի Հանրապետության կենտրոնաարևմտյան մասում։ Ունի լեռնային տեղանք։ Համայնքի տարածքն 2922,3 հա է, որից  2198,1 հա-ն անտառային հողեր են։ Համայնքի սահմաններով է հոսում Շալվա գետը։
Բերձոր շրջկենտրոնից հեռու է 32 կմ, իսկ մայրաքաղաք Ստեփանակերտից` 82 կմ։


== Պատմություն ==


=== Պատմամշակութային հուշարձաններ ===
Գանձա համայնքում են գտնվում մի շարք պատմամշակութային հուշարձաններ, այդ թվում՝ 17-րդ դարով թվագրվող կամուրջ, 17-ից 18-րդ դարերով թվագրվող աղբյուր-հուշարձան, 18-ից 19-րդ դարերով թվագրվող ջրաղաց։


== Վարչատարածքային բաժանում և համայնքային կյանք ==
Համաձայն Արցախի Հանրապետության վարչատարածքային բաժանման՝ Գանձա համայնքն իր մեջ ներառում է Գանձա և Բազմատուս գյուղերը։
Համայնքում գործում էր գյուղապետարան, բուժկետ, դպրոցներ։ 
Համայնքն ապահովված էր էլեկտրաէներգիայով, հասանելի էին բջջային, ինտերնետ կապի միջոցներն ու ռադիոհեռուստատեսությամբ։
Գործում էր ինքնահոս ջրամատակարարման համակարգ, որը սնվում էր 1 ակունքից։ Առկա են նաև խմելու ջրի համար պիտանի բազմաթիվ բնական աղբյուր-առվակներ։
2015 թվականի դրությամբ համայնքային ճանապարհները բնահողային էին։


== Բնակչություն ==
Գանձա համայնքի բնակչությունը 2015 թվականի դրությամբ կազմել է 95 մարդ, որոնք կազմել են 20 տուն։ Նույն թվականի դրությամբ Գանձա գյուղում բնակվել է 58 մարդ, որոնք կազմել են 11 տուն։ Բազմատուս գյուղում բնակվել է 37 մարդ, որոնք կազմել են 9 տուն։


== Կրթություն ==
Գանձա համայնքում գործում էր 2 միջնակարգ դպրոց։ Գանձա գյուղի միջնակարդ դպրոցում 2015 թվականի դրությամբ սովորում էր 13 աշակերտ, իսկ Բազմատուս գյուղի միջնակարգ դպրոցում՝ 11 աշակերտ։


== Տնտեսություն ==
Համայնքի բնակչությունը հիմնականում զբաղվել է գյուղատնտեսությամբ՝ հողագործությամբ և անասնապահությամբ։ Համայնքի տարածքի 620,1 հա-ը գյուղատնտեսական նշանակության են։


== Ծանոթագրություններ ==
Արսամեա

Արսամեա, քաղաք Կոմագենե երկրում, Եփրատի աջակողմյան վտակ Կյահտա (Նյումփայոս) գետի վերին ավազանում, այժմյան Էսկի- Քյահտա գյուղի տեղում։ Հիմնադրել է Կոմագենեի և Ծոփքի թագավոր Արշամ Երվանդունին, մ.թ.ա. 3–րդ դարի 40 - 30 - ական թվականներ։ 1953 թվականի, 1954 թվականի և 1956 թվականի պեղումների ընթացքում Արսամեայում հայտնաբերվել են հելլենիստական ժամանակաշրջանի պաշտամունքային հուշարձաններ, ստորերկրյա ժայռափոր դահլիճ՝ քառակուսի հիմքով և գմբեթավոր տանիքով, խճանկարներ, սալանման կոթողներ, որոնք ունեն բարձրաքանդակներ և արձանագրություններ, կնոջ արձանի գլուխ, քարե գործիքներ, կավանոթներ, դրամներ։


== Գտածոներ ==
Գտածոները վերաբերում են մ.թ.ա. 1-ին դարի կեսին։ Հայտնաբերվել է նաև Կոմագենեի թագավոր Անտիոքոս Ա-ի (մ.թ.ա. 69- Մ.թ.ա. 34 թվականներ) վիմագիր հրովարտակը՝ հոր՝ Միհրդատեսի պաշտամունքի պահպանման մասին։ Արսամեայում գտնվել են Միհրի և թագավորի ողջագուրումը պատկերող երկու կոթող, ինչպես նաև Միհրի ժայռափոր մեհյանը։ Շինությունները կրում են ուրարտական շինարվեստի ազդեցությունը։
Կոթողների վրա պատկերված տարազները ընդհանրություն ունեն հայկականի հետ։ Տիգրան Բ-ի օրոք Արսամեան մտել է Հայոց թագավորության կազմի մեջ։ Արսամեա անունով հայտնի է մի այլ քաղաք Կոմագենեում, Եփրատի ափին, այժմյան Գյառգյառ կոչվող վայրում։ Այս Արսամեան նույնպես հիմնել է Արշամը։ Քաղաքում գտնվել է Անտիոքոս Արսամեայի արձանագրությունը, որից երևում է, որ վերջինս Արսամեայում հիմնել է մեհյան և իր նախնիների համար սահմանել հատուկ պաշտամունք։


== Գրականություն ==
Գ․ Տիրացյան
Վերբյաժ

Վերբյաժ (ուկրաիներեն՝ Вербяж), գյուղ Ուկրաինայի Անդրկարպատյան մարզի Վոլովեցի շրջանում։
2001 թվականի տվյալներով Վերբյաժ գյուղում բնակվում էր 916 մարդ։ Բնակավայրը զբաղեցնում է 3294 կմ² տարածք։ Բնակչության խտությունը կազմում էր 278,08 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Nuthin’ But a “G” Thang

«Nuthin’ But a “G” Thang», ամերիկացի ռեփեր Dr. Dre-ի երգը նրա դեբյուտային The Chronic (1992) ալբոմից։ Առաջին սինգլը The Chronic-ի հետ։ Ձայնագրվել է Snoop Dogg-ի հետ համատեղ։ «Nuthin’ But a “G” Thang»-ը դեբյուտացվել է Billboard Hot 100 հիթ-շքերթի 8-րդ հորիզոնականում՝ առաջ անցնելով The Chronic-ի մյուս սինգլներից՝ «Fuck wit Dre Day (And Everybody’s Celebratin’)» (8-րդ հորիզոնական) և «Let Me Ride» (34-րդ հորիզոնական)։ Սինգլը զբաղեցրել է առաջին հորիզոնականը Billboard Hot R&B/Hip-Hop Singles & Tracks հիթ-շքերթում։ Այն դարձել է հիթ Մեծ Բրիտանիայում, որտեղ զբաղեցրել է 31-րդ հորիզոնականը։ Ռոքնռոլի փառքի սրահը ընդգրկել է երգը այն 500 երգերի մեջ, որոնք ձևավորել են ռոքնռոլը։
Որպես օրինակ վերցվել է Լոենո Հեյվունի «I Want’a Do Something Freaky to You» երգը։


== Տեղեկություն ==
Երգի տեսահոլովակը, որի ռեժիսորն է Dr. Dre-ն, ցուցադրվել է 1993 թվականին MTV-ով։ MTV-ում տեսահոլովակը բավականին կրճատվել է, երգի լիամետրաժ տարբերակում կան չկտրված կադրեր (օրինակ՝ թմրանյութով տեսարանները)։
Երգը BET’s Top 100 20-րդ դարի լավագույն տեսահոլովակների հիթ-շքերթւմ զբաղեցրել է 5-րդ հորիզոնականը։
1999 թվականին երգը տեղադրվել է 32-րդ հորիզոնականում MTV հեռուստաալիքի կազմած լավագույն տեսահոլովակների շարքում։
2001 VH1: 100 լավագույն տեսահոլովակ. ութսուներորդ հորիզոնական։
2003 VH1: 100 լավագույն երգեր վերջին 25-ամյակի ընթացքում. երեսունմեկերորդ հորիզոնական։
2007 VH1: 90-ական թվականների 100 լավագույն երգեր. 13-րդ հորիզոնական։
2008 VH1: բոլոր ժամանակների 100 լավագույն հիփ-հոփ երգեր. 3-րդ հորիզոնական։
Rap ժանրի երգերի Top 100․ 14-րդ հորիզոնական։


== Հետաքրքիր փաստեր ==
Ընդգրկվել է Rockstar Games Grand Theft Auto: San Andreas հանրաճանաչ համակարգչային խաղերի սաունդթրեքների մեջ, կատարվել է [[«Radio Los Santos» ռադիոկայանով։
2004 թվականի «Without a Paddle» ֆիլմի հերոսներից մեկը մեքենա վարելու ժամանակ կատարում է երգը։
Այն օգտագործվել է Դրյու ՄակՖեդրիսի կողմից UFC 98-ում։
Այդ երգն ընտրվել է Ջասթին Թիմբերլեյքի և Ջիմմի Ֆելլոնի համար Late Night With Jimmy Fallon-ում։


== Երացանկ ==
1992 CD single"Nuthin' But a "G" Thang" (Radio Mix) - 3:56
"Nuthin' But a "G" Thang" (LP Version) - 3:58
"Nuthin' But a "G" Thang" (Instrumental) - 4:06
"Nuthin' But a "G" Thang" (Club Mix) - 4:38
"Nuthin' But a "G" Thang" (Vibe Instrumental) - 4:30
"Nuthin' But a "G" Thang" (Freestyle Remix) - 4:111994 CD single"Nuthin' But a "G" Thang" (Radio Mix) - 3:56
"Let Me Ride" (Radio Mix) - 4:22
"Nuthin' But a "G" Thang" (Club Mix) - 4:38
"Let Me Ride" (Extended Club Mix) - 11:011992 12" vinyl"Nuthin' But a "G" Thang" (Radio Mix) - 3:56
"Nuthin' But a "G" Thang" (LP Version) - 3:58
"Nuthin' But a "G" Thang" (Instrumental) - 4:06
"A Nigga Witta Gun" - 3:56
"Nuthin' But a "G" Thang" (Club Mix) - 4:38
"Nuthin' But a "G" Thang" (Freestyle Remix) - 4:111994 UK 12" vinyl"Let Me Ride" (Radio Mix) - 4:22
"Let Me Ride" (Extended Club Mix) - 11:01
"Nuthin' But A "G" Thang" (Freestyle Remix) - 4:111994 US 12" vinyl"Nuthin' But a "G" Thang" (Radio Mix) - 3:56
"Nuthin' But a "G" Thang" (Red Eye Mix) - 4:25
"Nuthin' But a "G" Thang" (Club Mix) - 4:38
"Let Me Ride" (Radio Mix) - 4:22


== Հիթ-շքերթներ ==


== Ծանոթագրություններ ==


== Արտաքին հղումներ ==
Music video for "Nuthin' but a 'G' Thang" ՅուԹյուբում
Մերիա

Մերիա (վրաց.՝ მერია), գյուղ Վրաստանում։ Գտնվում է Գուրիայի մարզի Օզուրգեթի շրջանում։


== Դիրք ==
Գյուղը գտնվում է ծովի մակարդակից 30 մետր բարձրության վրա։ Շրջկենտրոն Օզուրգեթից հեռու է 13 կմ։


== Բնակչություն ==
Ըստ 2014 թվականի մարդահամարի տվյալների՝ գյուղի բնակչությունը կազմել է 1494 մարդ։ Գյուղը բնակեցված է վրացիներով։


== Տրանսպորտ ==
Գյուղը շրջկենտրոն Օզուրգեթի հետ կապված է ավտոխճուղով։ Այդտեղով է անցնում Թբիլիսի-Բաթում երկաթուղին. գյուղում գտնվում է հերթական կայարանը։
Ամենամոտ նավահանգիստը Փոթին է, իսկ ամենամոտ օդանավակայանը գտնվում է Բաթում քաղաքում։


== Ծանոթագրություններ ==
Լիտվինովո (այլ կիրառումներ)

Լիտվինովո, կարող է վերաբերել՝

Լիտվինովո - գյուղ Ռուսաստանի Մոսկվայի մարզի Շչոլկովսկի շրջանի կազմում։
Լիտվինովո - գյուղ Ռուսաստանի Սմոլենսկի մարզի Կրասնինսկի շրջանի կազմում։
Ֆարգանի

Ֆարգանի, գետ Սև ծովի ավազանում, Դեսերմեն գետի աջկողմյա վտակը։ Սկիզբ է առնում Այասերդաղ լեռան ստոռոտներից Գյումուշխանե քաշաքից 23 կմ հյուսիս, հոսում է հյուսիսի ուղղությամբ, անտառատատ, բուսականությամբ հարուստ վայրերով Ֆարգանի գետի մոտով ածից միանում է մայր գետին։ Նշանակված է Կովկասի 5-վերստանոց քարտեզում։


== Ծանոթագրություններ ==
Ջո Քիրի

Ջոզեֆ (Ջո) Դեյվիդ Քիրի (անգլ.՝ Joseph "Joe" David Keery, ապրիլի 24, 1992(1992-04-24), Նյուբերիպորտ, Էսեքս շրջան, Մասաչուսեթս, ԱՄՆ), ամերիկացի դերասան։ Առավել հայտնի է Նեթֆլիքսի «Տարօրինակ դեպքեր» հեռուստասերիալում Սթիվ Հարինգտոնի դերով։


== Վաղ կյանք և կրթություն ==
Ջո Քիրին մեծացել է Մասաչուսեթս նահանգի Նյուբերիպորտ քաղաքում, որտեղ հաճախել է «River Valley Charter» դպրոցը, որից հետո հաճախել է Նյուբերիպորտի միջնակարգ դպրոց։ Ընտանիքում նա հինգ երեխաներից երկրորդն է, ունի չորս քույր։ Քիրին սկսել է դերասանությամբ զբաղվել ավագ դպրոցում՝ իր քրոջ պնդմամբ մասնակցելով դպրոցի բեմադրություններին։ Նա կրթությունը շարունակել է Դե Փոլի անվան թատերական համալսարանում և ավարտել է 2014 թվականին։


== Կարիերա ==


=== Կինո և հեռուստատեսություն ===
Համալսարանն ավարտելուց հետո Քիրին ավելի քան հարյուր լսումներ է անցել։ «Տարօրինակ դեպքեր» հեռուստասերիալում իր դերից հետո նա հայտնվել է KFC-ի և «Domino’s Pizza»-ի գովազդներում, ինչպես նաև էպիզոդիկ դերեր է խաղացել «Կայսրություն» և «Չիկագոյի հրշեջները» հեռուստասերիալներում։ Ֆիլմում նրա դեբյուտը Սթիվեն Կոնի «Հենրի Հեմբլի ծննդյան օրը» ֆիլմն է։
2015 թվականի վերջին Քիրին դեր է ստանում «Տարօրինակ դեպքեր» հեռուստասերիալում։ Սկզբում նա ցանկանում էր Ջոնաթանի դերը փորձել, սակայն հետո փոշմանում և որոշում է անցնել Սթիվի դերի լսումները։ Առաջին եթերաշրջանում Քիրին երկրորդական դեր է կատարում, սակայն երկրորդ եթերաշրջանում նրա կերպարը գլխավոր հերոսներից մեկն է դառնում։


=== Երաժշտություն ===
Բացի այդ, Քիրին նաև երաժշտությամբ է զբաղվում։ Նա Post Animal փսիխոդելիկ ռոք խմբի կիթառահար և վոկալիստ է։ Նրանց դեբյուտային ալբոմը թողարկվել է 2015 թվականի հոկտեմբերին։
Նախկինում Քիրին թողարկել է «Cool Cool Cool» անվամբ երգը։


== Ֆիլմագրություն ==


== Մրցանակներ և անվանակարգեր ==


== Ծանոթագրություններ ==
Սոկոլ (գյուղ, Լյուբոմլի շրջան)

Անվան այլ կիրառումների համար տե՛ս՝ ՍոկոլՍոկոլ (ուկրաիներեն՝ Сокіл), գյուղ Ուկրաինայի Վոլինի մարզի Լյուբոմլի շրջանում։
2001 թվականի տվյալներով Սոկոլ գյուղում բնակվում էր 146 մարդ։ Բնակավայրը զբաղեցնում է 1,26 կմ² տարածք։ Բնակչության խտությունը կազմում էր 115,87 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պրեմիեր Լիգա 2017-18 (Անգլիա)

Պրեմիեր Լիգա 2017-2018 մրցաշրջան - Պրեմիեր Լիգայի 26-րդ խաղարկությունը, որը հիմնվել է 1992 թվականին։
Մրցաշրջանը կմեկնարկի 2017 թվականի օգոստոսի 12-ին և կավարտվի 2017 թվականի մայիսի 13-ին։ Գործող չեմպիոնը Չելսին է։
Առաջնությանը մասնակցում է 20 ակումբ։ Մրցաշարի նոր մասնակիցներն են «Նյուքասլ Յունայթեդը», «Բրայթոն ընդ Հոուվ Ալբիոնը» և «Հադերսֆիլդ Թաունը»։


== Անցած մրցաշրջանի հանդեպ փոփոխությունները ==


== Թիմեր ==


== Մրցաշարային աղյուսակ ==


== Առաջնության առաջատարներ ==


== Վիճակագրություն ==


=== Հեթ-Տրիկներ ===
Նշումներ4 ֆուտբոլիստը խփել է 4 գոլ


=== Չոր հանդիպումներ ===
2018 թվականի մարտի 23-ի դրությամբ


=== Կարգապահական ցուցանիշներ ===


==== խաղացողներ ====
2018 թվականի մարտի 23-ի դրությամբԱմենաշատ դեղին քարտեր։ 8
 Էմրե Ջան (Լիվերպուլ)
 Նիկոլաս Օտամենդի (Մանչեսթեր Սիթի)
 Օրիոլ Ռոմեու (Սաուտհեմպթոն)
 Պաբլո Սաբալետա (Վեստ Հեմ Յունայթեդ)
Ամենաշատ կարմիր քարտեր։ 2
 Ջոնաջո Շելվի (Նյուքասլ Յունայթեդ)


==== Ակումբներ ====
2018 թվականի մարտի 23-ի դրությամբԱմենաշատ դեղին քարտեր։ 65
Վեստ Հեմ Յունայթեդ
Ամենաշատ կարմիր քարտեր։ 4
Ուոթֆորդ
Չելսի


== Ծանոթագրություններ ==


== Արտաքին հղումներ ==
Մրցաշարի պաշտոնական կայք (անգլ.)
Տանյա (կտավ)

Տանյա (1942), ՀԽՍՀ ժողովրդական նկարիչ Էդուարդ Իսաբեկյանի աշխատանքը՝ Հայաստանի ազգային պատկերասրահում։


== Պատմություն ==
Պարտիզանուհի Տանյայի՝ Զոյա Կոսմոդեմյանսկայայի կերպարը Երկրորդ համաշխարհային պատերազմի դրվագների ճշմարտացի ընկալման ու մարմնավորման արդյունք է։ «Տանյա» կտավում նկարիչն իր ամբողջ ուշադրությունը կենտրոնացրել է կերպարների հոգեբանական բնութագրման վրա։ Ոչ թե գործողությունն է պատմում կատարվածի մասին, այլ մարդիկ իրենց վերաբերմունքով բնութագրում են կատարվելիք գործողությունը։ Նկարը թեև մտահղացվել է փաստի անմիջական ազդեցության տակ՝ Զոյա Կոսմոդեմյանսկայայի մասին տրված հաղորդումներից անմիջապես հետո, և վերջնական տարբերակն ավարտվել է Հայրենական Մեծ պատերազմից ընդամենը երկու տարի անց, այնուամենայնիվ նկարիչը կոնկրետ փաստը դիտում է պատմական որոշակի տարածությունից։


== Նկարագրություն ==
Պահպանելով Զոյա Կոսմոդեմյանսկայայի դիմագծերը, նրա սխրագործության կոնկրետությունը, Իսաբեկյանը կարողացել է ստեղծել Հայրենական Մեծ պատերազմի հերոսների տիպական կերպար, ցույց տալ հերոսության զանգվածային լինելը, հերոսի և ժողովրդի օրգանական միասնությունը և գերմանական ֆաշիզմի կործանման անխուսափելիությունը։ Իսաբեկյանի կերտած Տանյան փոքր-ինչ իդեալականացված է.չնայած բազում խոշտանգումներին ու տառապանքներին՝ նա առողջ է, երիտասարդ ու գեղեցիկ։ Կանգնած կախաղանի տակ՝ նա հրաժեշտ չի տալիս կյանքին։ Նրա պատանեկան բոցաշունչ հայացքում հաղթանակի հավատն է բոցկլտում. նա մխիթարում ու հուսադրում է գերության մեջ գտնվող կանանց ու երեխաներին։ Իդեալականացմամբ հանդերձ իրական ու համոզիչ է Զոյայի կերպարը։
Վարպետությամբ են կերտված գերության մեջ գտնվող խորհրդային քաղաքացիների և հատկապես Զոյայից ոչ հեռու կանգնած ծեր կնոջ 
կերպարները։ Պատկերում ֆաշիստ դահիճները նենգ ու ուժեղ մարդիկ են, սակայն գեղարվեստական արտահայտիչ հնարքներով՝ կոմպոզիցիոն կառուցվածքով և գունային լուծմամբ, ընդգծվել է նրանց միայնակ լինելը։

«Տանյա» կտավի երկրորդ տարբերակում (1947) Իսաբեկյանը հրաժարվել է նախորդ տարբերակում տեղ գտած բեմական պաթետիկ շարժումներից ու ժեստերից, նկարը ծանրաբեռնող և դիտողի ուշադրությունը հիմնական կերպարից շեղող մանրամասներից, գունալուսային անհանգիստ խաղերից ու տպավորիչ էֆեկտներից և արտահայտչական սուղ ու լակոնիկ միջոցներով պատկերին հաղորդում է առավել հավաք, ամբողջական տեսք, պլաստիկական շոշափելի ձև և ողբերգական շունչ։ Կախաղանի տակ, կառափնարանի վրա Տանյան կանգնած է հպարտ։ Նրա լուսավոր կերպարը դառնում է նկարի կոմպոզիցիոն և իմաստային հանգույցը, որն իրեն է ձգում դիտողի ուշադրությունը՝ հակադրվելով զինվորական գորշ համազգեստներով դահիճներին։


== Ծանոթագրություններ ==


== Արտաքին հղումներ ==
Էդուարդ Իսաբեկյանի պաշտոնական կայքը
You Must Love Me

«You Must Love Me» (անգլ. թարգմանաբար՝ «Դուք պետք է սիրեք ինձ»), ամերիկացի երգչուհի Մադոննայի երգը, որը ձայնագրվել է որպես «Էվիտա» մյուզիքլի կինոադապտացիայի սաունդթրեք։ Երգի հեղինակներն են մյուզիքլի հեղինակներ Թիմ Ռայսը և Էնդրյու Լլոյդ Ուեբերը։ Երգը թողարկվել է որպես սինգլ 1996 թվականի հոկտեմբերի 27-ին որպես ֆիլմին տրված օգնություն։ Երգը ստացել է «Ոսկե Գլոբուս» և «Օսկար» մրցանակներ՝ 1997 թվականին։


== Հիթ-շքերթներ ==


== Ծանոթագրություններ ==
Արտամետ (Արմավիրի մարզ)

Անվան այլ կիրառումների համար տե՛ս՝ Արտամետ (այլ կիրառումներ)Արտամետ, գյուղ Հայաստանի Արմավիրի մարզում։ Հեռավորությունը մարզկենտրոնից՝ 26 կմ հարավ-արևմուտք, բարձրությունը ծովի մակերևույթից՝ 965 մ։
Արտամետ է անվանվել 1984 թվականի սեպտեմբերի 26-ին։


== Բնակչություն ==
Արտամետի ազգաբնակչության փոփոխությունը.


== Տնտեսություն ==
Բնակչությունը զբաղվում է բանջարաբուծությամբ և անասնապահությամբ։


== Ծանոթագրություններ ==
Գյոզալդարա (գետակ, Կուրի ավազան)

Անվան այլ կիրառումների համար տե՛ս՝ Գյոզալդարա (այլ կիրառումներ)Գյոզալդարա, գետակ Կուրի ավազանում, նրա վտակ Աղստև գետի Գետիկ օժանդակի ձախակողմյան վտակներից մեկը։ Հոսում է Ղազախի շրջանով։


== Ծանոթագրություններ ==
Աշուն (նկար)

«Աշուն» (իտալերեն՝ L’Autunno), իտալացի նկարիչ Ջուզեպպե Արչիմբոլդոյի (իտալերեն՝ Giuseppe Arcimboldo, 1527-1593) նկարը, որն ստեղծվել է 1573 թվականին։ Նկարվել է յուղաներկով կտավի վրա։ Պահվում է Լուվրի թանգարանում։ Չափերը՝ 76 × 64 սմ։


== Նկարագրություն ==
«Աշունը» դիմանկար է «Տարվա եղանակներ» շարքից։ Մարմնավորում է հասունությունը։ Այս շարքի մյուս նկարների («Գարուն», «Ամառ» և «Ձմեռ») նման, ոչ երիտասարդ մարդու այլաբանական դիմանկարն ամբողջությամբ ստեղծված է աշնան բարիքներից։ Նրա դեմքը հավաքված է հյութալի հասած մրգերից։ Հոնքերը և մորուքը պատրաստված են ցորենի հասկերից։ Բաց շագանակագույն կեղևով պատկերված են բեղերը։ Ականջը մեծ սնկով է, իսկ ականջօղին փոխարինում է հասուն թուզը։ Սանրվածքը բաղկացած դեղձից, սև ու սպիտակ խաղողից, կեռասից և տանձից։ Գլխարկին փոխարինում է դդումը։ Այն պատված է խաղողի տերևներով։ Հին կոտրված տակառից նկարիչը ստեղծել է աշնան մարմինը։ Տակառը զարդարված է մասուրի պտուղներով։ Տղամարդու պարանոցը հավաքված է արմատներից։ Դիմանկարը պատկերված է մուգ ֆոնի վրա՝ հագեցած տաք գույներով։ Ամբողջ պատկերը շրջանակված է ծաղկային շղթայով։ Ենթադրվում է, որ ծաղիկներով շրջանակումը ավելացվել է մեկ այլ նկարչի կողմից XVII դարում։


== Պատմություն ==
1563 թվականից Արչիմբոլդոն աշխատել է Հաբսբուրգների կայսերական պալատներում, նախ՝ Վիեննայում Մաքսիմիլիան II-ի մոտ, ապա՝ Պրահայում Ռուդոլֆ II-ի համար։ Քսանհինգ տարի նա եղել է պալատական նկարիչ՝ ստեղծելով թագավորական ընտանիքի անդամների դիմանկարները։ Սակայն նկարիչը ճանաչման է արժանացել «Տարվա եղանակները» և «Չորս տարերք» («Ջուր», «Հող», «Կրակ», «Օդ») դիմանկարների երկու շարքերի շնորհիվ, որոնք կազմված են բույսերից և կենդանի էակներից՝ կազմելով մարդկային բարդ ձև։


== «Տարվա եղանակներ» շարքի նկարներ ==

		
		


== Ծանոթագրություններ ==
Տուրբին

Տուրբին (ֆրանս․ turbine, լատ․ turbo – հոլ. մրրիկ), աշխատանքային օրգանի՝ ռոտորի պտտական շարժումով և անընդհատ աշխատանքային պրոցեսով առաջնային շարժիչ, որը մատուցվող աշխատանքային մարմնի (գոլորշու, գազի կամ ջրի) կինետիկ էներգիան փոխակերպում է մեխանիկական աշխատանքի (թիակավոր մեքենա)։ Աշխատանքային մարմնի շիթը ուղղորդիչ ապարատների միջոցով մատուցվում է ռոտորի շրջանագծով ամրացված կորագիծ թիակներին և, ներգործելով դրանց վրա, պտտման մեջ է դնում ռոտորը։ Ստացիոնար շոգետուրբինները և գազային տուրբինները լայնորեն օգտագործում են էլեկտրական հոսանքի գեներատորների (տուրբոգեներատորներ), կենտրոնախույս կոմպրեսորների և օդափուքերի (տուրբոկոմպրեսորներ, տուրբոօդափուքեր), սնման վառելիքային և յուղային պոմպերի (տուրբոպոմպեր) հաղորդակի համար։ Տրանսպորտային շոգե- և գազային տուրբինները կիրառում են որպես գլխավոր նավային շարժիչներ։ Գազային տուրբինները լայնորեն օգտագործում են նաև որպես ավիացիոն շարժիչներ (տուրբոպտուտակային շարժիչ, տուրբոռեակտիվ շարժիչ) և առանձին դեպքերում՝ լոկոմոտիվներում և հզոր շարժիչներ պահանջող հատուկ ավտոմոբիլներում։ Հիդրավլիկական տուրբինները պատրաստում են միայն ստացիոնար տիպի՝ հիդրոէլեկտրակայաններում էլեկտրական հոսանքի դանդաղընթաց գեներատորների (հիդրոգեներատորներ) հաղորդակի համար։ Բարձր խնայողականության, կոմպակտության, հուսալիության և մեծ միավոր հզորություն ապահովելու հնարավորության շնորհիվ տուրբինները գործնականում դուրս են մղել մխոցավոր շոգեմեքենաները։
Միսս Փիգգի

Միսս Փիգգի (անգլ.՝ Miss Piggy), Մափեթ շոուի հայտնի գործող անձանցից մեկը, անկանխատեսելի բնավորությամբ դյութիչ խոզուկ, որը հավակնում էր դառնալ Մափեթ թատրոնի գլխավոր դերասանուհին։ 1996 թվականին TV Guide-ը Միսս Փիգգիին շնորհել է 23-րդ տեղը տեղը բոլոր ժամանակների 50 հեռուստաաստղերի շարքում։ 


== Կենսագրություն ==
Առաջին անգամ Միսս Փիգգին հեռուստաէկրաններին է հայտնվել 1974 թվականի հոկտեմբերի 13-ին, Հերբերտ Ալպերտի Herb Alpert and the TJB ծրագրում, ABC հեռուսաալիքով։ Փիգգիի ձայնը նուրբ էր և փափուկ, երբ նա դուետ էր երգում Հարբերտի հետ «I Can’t Give You Anything but Love» կոմպոզիցիան։
1976 թվականին Մափեթ շոուի մեկնարկով Միսս Փիգգին շարունակում է իր կարիերան հիմնական դերասանական կազմում և խաղում է կանացի գլխավոր դերում։ Խենթ, անզուգական «ճակատագրական կինը», որը փոփոխական հաջողությամբ պայքարում է թատրոնի պրիմադոննայի տիտղոսի համար, դուր է եկել հանդիսատեսին։ Մափեթ շոուի ողջ ընթացքում Փիգգին անհաջող կերպով փորձում էր փոխադարձության հասնել իր կյանքի գլխավոր սիրուց՝ թատրոնի մենեջեր Կերմիտ գորտից (հաճախ նրան ուղղակի անվանում են «Կերմի»)։
Միսս Փիգգին մասնակցել է Մափեթ շոուի երկու մշտական՝ «Անասնաբուժական հիվանդանոց» և «Խոզերը տիեզերքում» սկեթչերին։
Փիգգին պահում Ֆու-Ֆու անունով շնիկին։
Միսս Փիգգին խաղացել է գլխավոր դերը ըստ Մափեթ շոուի նկարահանված բոլոր վեց լիամետրաժ ֆիլմերում և երկու հեռուստաֆիլմերում։ Վարել է երկու հեռուստածրագրեր՝ The Fantastic Miss Piggy Show և Miss Piggy’s Hollywood։ Թողարկել է անձնական երաժշտա-սպորտային ալբոմը։
Աստիճանաբար Միսս Պիգգիի հայտնիությունը սկսել է աճել հեռուստածրագրերում, մանկական հաղորդումներում, գրքերում։ Նրա «how to»-ն ձեռք է բերել լայն հայտնիություն։ Miss Piggy’s Guide to Life գիրքը դարձել է ազգային բեսթսելլեր։ Միսս Փիգգիին հայտնվել է շատ ամսագրերի շապիկների վրա, այդ թվում` Cosmopolitan, Time, Bazaar, People, Life և այլն։
Խորհրդային հեռուստադիտողները Միսս Փիգգիի հետ առաջին անգամ ծանոթացել են 1990 թվականին։ 2011 թվականի դեկտեմբերի 25-ին նրա մասնակցությամբ տեղի է ունեցել համաշխարհային պրեմիերա։


== Մշակութային ասպեկտներ ==
Միսս Փիգգիի պատվին անվանակոչվել է Lockheed WP-ի՝ փոթորիկների որսորդների 3D ինքնաթիռներից մեկը։


=== Գովազդում ===
Գովազդային ակցիաներից հիշատակման է արժանի InStyle Magazine ամսագրի նոյեմբերյան թողարկումը և աշխատանքը MAC դիմահարդարման միջոցների վերջին հավաքածուի դեմքի կարգավիճակում, որտեղ ... «խաղալիք խոզուկ դերասանուհին հայտնիությամբ առաջ է անցել ճանաչված մոդելներին, և կարծես թե նվաճել է նորաձության արտադրությունը...»: 


== Ծանոթագրություններ ==
Բեեր Շևա

Բեեր Շևա (եբրայերեն՝ באר שבע‎, «երդման ջրհոր»; արաբ․՝ بئر السبع‎‎ «Բիր էս Սաբա», իսկ Աստվածաշնչում՝ Վիրսավիա) - քաղաք Իսրայելի հարավում։ Բնակչությունը՝ ▲221 544 մարդ (դեկտեմբերի 27, 2019)։
Բեեր Շևայում է գտնվում Նեգևի Բեն Գուրիոնի անվան համալսարանը; Քաղաքը, ընդհանուր առմամբ, ծառայում է որպես Իսրայելի բարձր տեխնոլոգիական արդյունաբերության գիտական ու տեխնոլոգիական կենտրոն։ Այն համարվում է նաև Իսրայելի շախմատային կենտրոնը. բնակչության հազար շնչի հաշվով այստեղ ավելի շատ գրոսմայստերներ կան, քան աշխարհի որևէ այլ քաղաքում։


== Տես նաև ==
Իսրայելի քաղաքներ


== Ծանոթագրություններ ==


== Արտաքին հղումներ ==
Selection of photos from Beer-Sheva from flickr
Բեն Գուրիոնի Համալսարանը Archived 2008-04-06 at the Wayback Machine.
The city of Beersheba: a tourist's guide
Beer-Sheva - Historical article from the Catholic Encyclopaedia
Light Horse charges again Archived 2008-06-14 at the Wayback Machine. Article written by Martin Chulov, published in The Australian, November 1, 2007, the descendants of the Australian light-horsemen rode into the centre of Beersheva, re-enacting the gallant gallop of October 31, 1917
Israel Builds Archived 2007-08-24 at the Wayback Machine. Expansion and architecture of Beersheva in the 1960s and 1970s
Blueprint for Beersheba
Կախարդական սփռոցը (հեքիաթ)

Կախարդական սփռոցը, հայկական ժողովրդական հեքիաթ։


== Սյուժե ==
Հեքիաթը պատմում է մի թագավորի մասին, որն ունենում է 3 որդի։ Նրանցից ամենախելացին փոքր եղբայրն է լինում։ Հայրը մի անգամ ասում է փոքր տղային, որ ուզում է նրանց ամուսնացնել։ Տղան միայն ասում է, որ 3 աղջիկներն էլ պետք է լինեն մի տնից։ Թագավորը ծառաներից Վեզիրին վերցնում է, նրանք շատ են փնտրում, բայց ոչ մի տեղ չեն գտնում։ Թագավորն առաջարկում է գնալ Ստամբուլ քաղաք։ Այստեղ նրանք այցելում են տեղի թագավորի մոտ. նրանց ուտելիք են մատուցում այս թագավորի 3 աղջիկները։ Թագավորը այդ երեք աղջիկներին նշանում է և հետ վերադառնում իրենց քաղաք։ Մի ամիս անց նրանք գնում են հարսներին բերելու։ Փոքր տղան, որ տանն է մնում, պատվիրում է ճանապարհին հանդիպած Կարմիր բլուրի մոտ չկանգնել։ Սակայն նրան չեն լսում և հանդիպում են վիշապի։ Վերջինս որպես փրկագին պահանջում է փոքր տղային, իսկ հարսին պահում է որպես գրավ։
Վիշապը փոքր տղայից որպես փրկագին պահանջում է Չինմաչին թագավորի աղջկան։ Ճանապարհվելուց առաջ նրան մի սփռոց է տալիս, որը նրան շատ է օգնում և փրկում դժվար իրավիճակներում։ Նա տարբեր դժվարություններ ու խոչընդոտներ հաղթահարելով հասնում է թագավորի պալատ։ Չինմաչին թագավորն այնպիսի հանձնարարություններ էր տալիս, որ ոչ ոք չէր կարողանում կատարել։ իսկ ով չէր կատարում հանձնարարությունները, թագավորը նրան սպանում էր։ 
Տղան բոլոր հանձնարարությունները կատարում է` իր մոտ եղած կախարդական իրերի շնորհիվ։ 
Ի վերջո, բոլոր հանձնարարությունները կատարելուց հետո թագավորը նրան է տալիս իր աղջկան։ 
Վիշապը, տեսնելով աղջկան, դառնում է երիտասարդ տղա, ով պարզվում է, Չինմաչին թագավորի տղան էր։


== Կերպարներ ==
Թագավոր
Մեծ տղա
Փոքր տղա
Միջնեկ տղա
Վեզիր
Վիշապ, հետագայում դառնում է թագավորի տղան
Չինմաչինի թագավոր
Թագավորի աղջիկ
Մրջյուններ
Պառավ տատիկ
Կապիկներ
Ձիեր
Վիշապներ


== Ծանոթագրություններ ==


== Արտաքին հղումներ ==
Կախարդական սփռոցը
Պրիշիբսկի գյուղական խորհուրդ (Խարկովի մարզ)

Անվան այլ կիրառումների համար տե՛ս՝ Պրիշիբսկի գյուղական խորհուրդ (այլ կիրառումներ)Պրիշիբսկի գյուղական խորհուրդ  (ուկրաիներեն՝ Пришибська сільська рада), Ուկրաինայի Խարկովի մարզի Բալակլեյսկի շրջանում։
2001 թվականի տվյալներով Պրիշիբսկի գյուղական խորհրդում բնակվում էր 3372 մարդ։ Բնակավայրը զբաղեցնում է 96.54 կմ² տարածք։ Բնակչության խտությունը կազմում էր 34.93 մարդ/կմ²։ Խորհրդում կա 3 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Շաբան-Աբասի

Շաբան-Աբասի, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Սարեկ

Անվան այլ կիրառումների համար տե՛ս՝ Սարեկ (այլ կիրառումներ)Սարեկ, գյուղ Արևմտյան Հայաստանում, Դիարբեքիրի վիլայեթի Արղանամադենի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Յան Բրոկոֆ

Յան Բրոկոֆ (հայտնի է նաև որպես Յոհան Բրոկոֆ) (չեխ․՝ Jan Brokoff, հունիսի 23, 1652(1652-06-23), Spišská Sobota, Poprad, Պրեշովյան շրջան, Սլովակիա - դեկտեմբերի 28, 1718(1718-12-28), Պրահա, Չեխական թագի հողեր, Սրբազան Հռոմեական կայսրություն), չեխ քանդակագործ և փայտագիր, բարոկկոյի ոճի լավագույն ստեղծագործողներից մեկը Չեխիայում։


== Կենսագրություն ==

Գերմանական ծագում ունի։ Չեխ հայտնի քանդակագործներ Միխալ և Ֆերդինանտ Բրոկոֆների հայրն է։
1675 թվականին թողել է Սլովակիան ու գլխավորապես աշխատել է Չեխիայի արևմտյան քաղաքներում։ 1692 թվականից հաստատվել է Պրահայում։ Ունեցել է սեփական արվեստանոցը, որը ղեկավարել է մինչև իր մահը, 1721 թվականը, որից հետո այն սկսել է ղեկավարել նրա ավագ որդին` Միխալը, որի մահից հետո էլ արվեստանոցն անցել է Ֆերդինանտին։ 


== Ստեղծագործություն ==
Յան Բրոկոֆին վերագրվող աշխատանքները մասնագետներն առանձնացնում են երկու փուլով. ինքնուրույն արված աշխատանքներ և աշխատանքներ որդիների, գլխավորապես` Ֆերդինանտի հետ համագործակցությամբ։
Իր ստեղծագործությունների կերպարները վերցրել է հունական դիցաբանությունից, ստեղծել է բազմաթիվ պաշտամունքային ստեղծագործություններ։ Նրա առավել հայտնի աշխատանքներից է սուրբ Յան Նեպոմուսկու քանդակը, որը 1683 թվականին տեղադրել են Պրահայի Կառլի կամրջին։ Յ. Բրոկոֆի քանդակները գտնվում են մանետինյան գերեզմանոցում, կլաշտերեցյան այգում, տախովյան Սուրբ Աստվածամոր եկեղեցում։ Քանդակագործության ու փայտագրության նշանակալի արվեստանոց է հիմնել Պրահայում։
1695 թվականին Բրոկոֆն ստեղծել է «Պիետա» քանդակը Պրահայի Կառլի կամրջի համար։


== Ընտրված աշխատանքներ ==
Սբ. Յան Նեպոմուցկու քանդակի փայտե մոդելը, որը հետագայում բրոնզապատվել է` Պրահայի Կառլի կամրջի համար (1683),
Սբ. Իոսիֆի և Հիսուսի խաչի քանդակները (ոչնչացվել են 1848-1849 թվականների Հեղափոխության ժամանակ),
քանդակներ Մանետինի Սբ. Վարվարա կոստյոլում,
քանդակներ Չերնևի Գրադեկ ամրոցում,
թուրքին պատկերող քանդակ, որը հսկում է գերի ընկած քրիստոնյաներին։ Քանդակը տեղադրվել է Կառլի կամրջի վրա, 1714 թվականին և համարվում է ամենահայտի քանդակախմբերից մեկը։


== Պատկերասրահ ==

		
		


== Ծանոթագրություններ ==


== Արտաքին հղումներ ==
Jan Brokoff(իտալ.)
Ֆյոդորովսկի (քաղաքատիպ ավան, Սուրգուտսկի շրջան)

Ֆյոդորովսկի (ռուս.՝ Фёдоровский), քաղաքատիպ ավան Ռուսաստանի Խանտի-Մանսիական ինքնավար օկրուգի Սուրգուտսկի շրջանի կազմում։
Բնակչությունը 2010 թվականին գրանցված տվյալներով կազմում էր 20964 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սահմանային համաձայնություններ

}Սահմանային համաձայնություններ, միջազգային համաձայնություններ, որոնք կնքվում են սահմանակից պետությունների միջև՝ պետական սահմանների հարցով։
Սահմանային համաձայնություններին առաջին հերթին վերաբերում են սահմանների դելիմիտացիայի և դեմարկացիայի մասին պայմանագրերն ու նրանց կից արձանագրությունները։ Հատուկ կատեգորիայի մեջ են մտնում սահմանային ռեժիմի, սահմանային վեճերի ու բախումների կարգավորման մասին պայմանագրերը։ Սահմանային ռեժիմի վերաբերյալ պայմանագրերը, պետական սահմանների պաշտպանության խնդիրներից բացի, նպատակ ունեն կարգավորել սահմանակից պետությունների հարաբերությունները տնտեսական գործունեության ոլորտում։
Սահմանային համաձայնություններ են կնքվում նաև տարբեր հիվանդությունների ու համաճարակների դեմ պայքարի, հրդեհների կանխման մասին և այլն։ Հաճախ տնտեսական հարցերով կնքվում են հատուկ համաձայնագրեր։
Աժդերհանյան

Աժդերհանյան, հայկական ազգանուն։


== Ազգանունը կրողներ ==


== Ծանոթագրություններ ==
Մարտինա Ռոսուչի

Մարտինա Ռոսուչի (մայիսի 9, 1992(1992-05-09), Թուրին, Իտալիա), իտալացի ֆուտբոլիստուհի, հանդիսանում է Յուվենտուս ՖԿԱ-ի և Իտալիայի կանանց ֆուտբոլի ազգային հավաքականի անդամ։ 2008 թվականին Իտալիայի Մ19 հավաքականի հետ դարձել է Եվրոպայի Մ19 առաջնության հաղթող։


== Կենսագրություն ==
Ծնվել է 1992 թվականի մայիսի 9-ին Թուրինում՝ Ռաֆաելե և Անջելա Ռոսուչիների ընտանիքում։ Մարտինան ունի երկվորյակ եղբայր՝ Մատեո անունով։ Մեծացել է Պիեմոնտ գավառի Կոլենո կոմունայում։ Ավարտել է Բրեշիայի համալսարանը։


== Վիճակագրություն ==


=== Ակումբային ===


== Ծանոթագրություններ ==


== Աղբյուրներ ==
https://www.fifa.com/worldcup/players/player/357385/(չաշխատող հղում)
https://it.soccerway.com/players/martina-rosucci/71399/
http://www.martinarosucci.it/ Archived 2019-01-25 at the Wayback Machine.
https://it.uefa.com/teamsandplayers/players/player=250000575/profile/index.html
http://www.calcio.com/profilo_giocatori/martina-rosucci/
https://femminile.football.it//schedagiocatore.php?id_giocatore=2193
https://it.wikipedia.org/wiki/Martina_Rosucci
https://web.archive.org/web/20140812213111/http://www.donneingol.it/dig/martina-rosucci-al-museo-nazionale-dello-sport-di-torino/
Արմենիկ

Արմենիկ, գյուղ Արևմտյան Հայաստանում, Էրզրումի վիլայեթի Քղիի գավառակում։ Գտնվում էր Քղի քաղաքից 22-23 կմ հյուսիս-արևմուտք, Արևելյան Եփրատի համակարգին պատկանող Մզուրեդերե գետի ավազանում։
Գյուղը շրջապատված էր անտառներով։


== Պատմամշակութային կառույցներ ==
Արմենիկն ուներ եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Վիսոկոե (գյուղ, Չեռնյախովսկի շրջան)

Անվան այլ կիրառումների համար տե՛ս՝ ՎիսոկոեՎիսոկոե (ուկրաիներեն՝ Високе), գյուղ Ուկրաինայի Ժիտոմիրի մարզի Չեռնյախովսկի շրջանում։ Հիմնադրվել է 1615 թվականին։
2001 թվականի տվյալներով Վիսոկոե գյուղում բնակվում էր 1 206 մարդ։ Բնակավայրը զբաղեցնում է 0,502 կմ² տարածք։ Բնակչության խտությունը կազմում էր 2402,39 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հենրի շրջան (Ջորջիա)

Անվան այլ կիրառումների համար տե՛ս՝ Հենրի շրջան (այլ կիրառումներ)Հենրի շրջան (անգլ.՝ Henry County), ԱՄՆ Ջորջիա նահանգի 159 վարչական միավորներից մեկը։ Ընդհանուր տարածությունը 837 կմ² է, բնակչությունը՝ 119.341 մարդ (2010 թ. տվյալներով)։ Շրջկենտրոնն է Մակ-Դոնա բնակավայրը։ Կազմավորվել է 1821 թ.։
Արղեոս

Արղեոս, լեռ պատմական Փոքր Հայքում, Անտիտավրոս լեռնահամակարգում։


== Ծանոթագրություններ ==
Կամպեստրի դի Գոյաս

Կամպեստրի դի Գոյաս  (պորտ.՝ Campestre de Goiás), համայնք Բրազիլիայում՝ Գոյաս նահանգի կազմում։ Գտնվում է Հարավային նահագի Գոյաս մարզում։ Մտնում է Վալի դու Րիու դուս Բայս գավառի կազմի մեջ։ Բնակչությունը կազմում է 3796 մարդ՝ 2006 թվականի տվյալներով։ Գրավում է 273,816 կմ2 տարածք։ Բնակչության խտությունը՝ 13.9 մարդ/կմ²։
Քաղաքի տոնը նշվում է օգոստոսի 11-ին։


== Պատմություն ==
Քաղաքը հիմնադրվե է 1949 թվականին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 15.529.723,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 4.426,95 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,715 (տվյալները՝ ՄԱԿ-ի զարգացման ծրագրի)։
Քյուչուկվիրեն

Քյուչուկվիրեն, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Սիտու

Սիտու (ֆր.՝ Citou), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 83 մարդ, բնակչության խտությունը` 4.79 մարդ/կմ²։ Բնակավայրը զբաղեցնում է 17.34 կմ² տարածք։


== Աշխարհագրություն ==
Գտնվում է Փարիզ քաղաքից 610 կմ հարավ, Մոնպելիե քաղաքից` 115 կմ արևմուտք, Կարկասոն քաղաքից` 24 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 39 աշխատունակ (15-64 տարեկան)  բնակիչ, որոնցից ակտիվ էին 24-ը, իսկ ոչ ակտիվները` 15։ Ակտիվության ցուցանիշը կազմում է 61,5 %։ 24 աշխատունակ մարդկանցից աշխատել է 23 անձ (11 տղամարդ և 12 կին)։ Գործազուրկ են եղել 1 անձ (1 տղամարդ և 0 կին)։ 15 անաշխատունակներից 4-ը եղել են աշակերտներ կամ ուսանողներ, 7-ը` թոշակառուներ, իսկ 4-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ցայդամի հարթավայր

Ցայդամի հարթավայր՝ տեկտոնական իջվածք Կենտրոնական Ասիայում, Չինաստանում։ Երկարությունը մոտ 700 կմ է, լայնությունը՝ 100-300 կմ, բարձրությունը՝ ծովի մակերևույթից 2600–3000 մետր։ Տարեկան տեղումները 25-50 մմ են, արևելքում՝ մինչե 150 մմ։ 
Բուսածածկույթը՝ կիսաանապատային-տափաստանային։ Հանդիպում են ավազաբլուրներով, թաքիրներով տարածքներ, աղի ճահճուտներ, աղի լճեր։ Տարածքին բնորոշ է մերձարևադարձային կլիմայի լեռնային, ծայրահեղ չոր տարբերակը։ 
Կան երկաթի հանքաքարի, քարաղի, կալիումի, բորի, ածուխի, նավթի հանքավայրեր։
Ցայդամ անվանումն ունի մոնղոլական ծագում և բառացի թարգմանած՝ նշանակում է արև։


== Պատկերասրահ ==

		
		
		


== Ծանոթագրություններ ==


== Գրականություն ==
«20: Qaidam Basin», Brochures, Beijing: China National Petroleum Corporation, https://www.cnpc.com.cn/en/xhtml/pdf/20-Qaidam%20Basin.pdf .
Aitchison, Jonathan C. և այլք։ (2007), «When and Where did India and Asia Collide?», Journal of Geophysical Research, 112, doi:10.1029/2006JB004706, ISSN 0148-0227, https://www.researchgate.net/publication/234040005 .
Chen Kezao և այլք։ (1986), «Late Pleistocene Evolution of Salt Lakes in the Qaidam Basin, Qinghai Province, China», Paleogeography, Paleoclimatology, Paleoecology, pp. 87–104, doi:10.1016/0031-0182(86)90119-7 .
Fan Qishun և այլք։ (2012), «Geomorphic and Chronometric Evidence for High Lake Level History in Gahai Lake and Toson Lake of North-Eastern Qaidam Basin, North-Eastern Qinghai–Tibetan Plateau», Journal of Quaternary Science 27 (8):  819–827, doi:10.1002/jqs.2572, http://english.isl.cas.cn/rh/rp/201212/P020121217613756380716.pdf .
Guo Jianming և այլք։ (2 June 2017), «Three-Dimensional Structural Model of the Qaidam Basin: Implications for Crustal Shortening and Growth of the Northeast Tibet», Open Geosciences, 9, pp. 174–185, doi:10.1515/geo-2017-0015, ISSN 2391-5447, https://www.degruyter.com/view/j/geo.2017.9.issue-1/geo-2017-0015/geo-2017-0015.xml?format=INT .


== Արտաքին հղումներ ==
"Qaidam" in the Columbia Encyclopedia
Qaidam Basin Photos from NASA
Armenia.az

Armenia.az, հայերեն կայք է, որը ստեղծված է եղել Ադրբեջանի կառավարության պատվերով՝ երկրի իբր թե «իրական» լուրերը հայերի մեջ տարածման համար։ Նախաձեռնության հեղինակը news.az կայքի նախագահ, հայտնի լրագրող և խմբագիր Էլնուր Բաիմովն է։ Կայքը գործում է բացառապես հայերեն։ Այնտեղ ընթերցողը կարող է գտնել Ադրբեջանի վերաբերյալ ամենաթարմ նորությունները, հարցազրույցներ փորձագետների հետ, վերլուծական հոդվածներ։


== Արտաքին հղումներ ==
Armenia.az
Կալանսուա

Կալանսուա (արաբ․՝ قلنسوة‎‎, եբրայերեն՝ קלנסווה‎), քաղաք (2000 թվականից) Իսրայելիի Կենտրոնական մարզում։ Բնակչությունը՝ 21 451 մարդ (2015)։


== Պատմություն ==
Հին Կալանսուան գոյություն է ունեցել արդեն Սուրբ հողում խաչակիրների հայտնվելու ժամանակ և եղել է Կահիրե-Դամասկոս մեծուղու երկայնքով տեղակայված բնակավայրերի շարքում։ Ժամանակագրություններում արձանագրվել է Կալանսուա ամրոցի փոխանցումը հիվանդախնամների միաբանությանը, որ 1128 թվականին կատարել է ասպետ Գոդֆրուա դը Ֆլյուժակը։ Հավանաբար հիվանդախնամներն ամրոցի վերահսկողությունը իրենց ձեռքում պահել են մինչև 1265 թվականն ընկած ժամանակահատվածի մեծ մասում (բացառությամբ 1887-1891 թվականների), երբ այն գրավել է մամլուք սուլթան Բեյբարս I-ը։ Խաչակիրների ամրոցի ավերակները պահպանվել են մինչև այժմ։
1870-ական թվականներին գյուղի բնակչությունը կազմել է շուրջ 500 մարդ։ 1882 թվականին Կալանսուան, որտեղ գերակշռում էին ամրոցի շուրջը կառուցված սամանից տները, եղել է կայմակների բնակավայր։
Մինչ 1945 թվականը Կալանսուայի բնակչության թվաքանակը գերազանցել է 1500-ը, շրջակա հողերում աճեցվել են հիմնականում հացազգիներ, ինչպես նաև ցիտրուսներ, բանան ու այլ մրգատու ծառեր։ 1948-1949 թվականների արաբա-իսրայելական պատերազմից հետո Կալանսուան, համաձայն Իսրայելի և Հորդանանի միջև կնքված զինադադարի պայմանների, հայտնվել է Իսրայելի տարածքում։ 2000 թվականին Կալանսուան ստացել է քաղաքի կարգավիճակ։


== Բնակչություն և կառավարում ==
Իսրայելի կենտրոնական վիճակագրական բյուրոյի տվյալներով՝ քաղաքի բնակչությունը 2018 թվականի սկզբին կազմել է 22 370 մարդ։ Բնակչությունը գրեթե ամբողջապես կազմված է արաբներից ու մուսուլմաններից։ Բնակչության թվաքանակն աճում է տարեկան 2,6 %-ով։ Բնակչության շուրջ 45 %-ը կազմում են մինչև 17 տարեկան երեխաները, իսկ 65 և ավելի տարեկանները կազմում են միայն 3,3 %։
Քաղաքում գործում է 10 դպրոց, որոնցում ընդհանուր առմամբ կա 185 դասարան, որոնցից յուրաքանչյուրում սովորում է միջինը 30 աշակերտ։ 2012 թվականին դպրոդն ավարտածների 42,6 %-ը կրթության շրագիրը կատարել են ավարտական վկայական ստանալու մակարդակով, 27,4 %-ը՝ համալսարան ընդունվելու համար անհրաժեշտ մակարդակով։
Քաղաքային խորհրդում ընտրվում է 12 պատգամավոր։ Քաղաքապետն ընտրվում է քվեարկությամբ սկսած 1978 թվականից։ 2011 թվականին կաշառակերության և հանցագործ պայմանավորվածության մեղադրանքով ձերբակալվել է Կալանսուայի գործող քաղաքապետ Մահմուդ Հաջիջան։ Նրա գործով դատավարությունն ավարտվել է նրա ու նրա խորհրդական Յուսուֆ Մերիի դեմ մեղադրական դատավճռով։


== Տնտեսություն ==
Քաղաքի շուրջ 6000 բնակիչներ վարձու աշխատողներ են, որոնց 46,5 %-ը վաստակում է նվազագույն աշխատավարձից էլ քիչ գումար։ Քաղաքի 617 բանկիչներ անհատ ձեռներեցներ են։ 2011 թվականի տվյալներով՝ քաղաքում միջին աշխատավարձը կազմել է 5385 շեկել (տղամարդկանցը՝ միջինը 6264 շեկել, կանանցը՝ 3797), իսկ անհատ ձեռներեցի ամսական միջին եկամուտը կազմել է 5500 շեկել։
2011 թվականին քաղաքային բյուջեի եկամուտը կազմել է 63 486 շեկել, ծախսերը՝ 64 111 շեկել։ Քաղաքային խորհրդի ընդհանուր պարտքը կազմել է 28,5 հազար շեկել։


== Ծանոթագրություններ ==
Դուդու Ֆառուք

Օրի Քոմայ (հոկտեմբերի 21, 1996(1996-10-21), Թել Ավիվ, Իսրայել, եբրայերեն՝ אורי קומאי‎), առավել հայտնի է բեմական Դուդու Ֆառուք (եբրայերեն՝ דודו פארוק‎) կեղծանվամբ, իսրայելցի ռեփեր, երգիչ և դերասան։ Նրա երաժշտական ոճը թրեփ և միրզահի երաժշտության միաձուլումն է։ Երգերի բառերը քննարկում են բռնությունը և սեռականությունը։


== Վաղ կյանք ==
Քոմայը մեծացել է Թել Ավիվի հյուսիսում գտնվող Մաոզ Ավիվ թաղամասում։


== Կենսագրություն ==
Քոմայը «Դուդու Ֆառուք»-ի կերպարը ստեղծել է 2013 թվականի միջնակարգ դպրոցում ուսանելու տարիներին։ Նրա կերպարն ուշադրություն է գրավել 2017 թվականին։
Ֆառուքը կրում է արս ոճի հագուստ՝ որպես կանոն սպիտակ շապիկ և բեյսբոլի գլխարկ։
Ֆառուքը բացասական արձագանքներ է ստացել երգերի բառերի թեմատիկայի պատճառով։ Իսրայելի կանանց միջազգային սիոնիստական կազմակերպության նախագահ Գիլա Օշրաթը դիմել է Հադերայի քաղաքապետ Ցվի Գենդելմանին և Մշակույթի և սպորտի նախարար Միրի Ռեգևին՝ խնդրելով չեղյալ հայտարարել Ֆառուքի ելույթը Բումբոքսի փառատոնի ժամանակ։


== Սկավառակագրություն ==


=== Ստուդիական ալբոմներ ===
Osef Hachashmal (2018)


== Ծանոթագրություններ ==
Բոբրովիցա

Բոբրովիցա (ուկրաիներեն՝ Бобровиця), քաղաք Ուկրաինայի Չեռնիգովի մարզի Բոբրովիցայի շրջանում։
Չճշտված տվյալներով Բոբրովիցա քաղաքում բնակվում էր 11 734 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Աստերոիդների ցանկ (150201-150300)

Աստերոիդների ցանկ (150101-150200)  • Աստերոիդների ցանկ  • Աստերոիդների ցանկ (150301-150400)
 Աստերոիդների ցանկ (150101-150200)  • Աստերոիդների ցանկ  • Աստերոիդների ցանկ (150301-150400)
Շաքիի խանություն

Անվան այլ կիրառումների համար տե՛ս՝ Շաքի (այլ կիրառումներ)Շաքիի խանություն, ավատատիրական պետություն Ադրբեջանի հյուսիսային մասում, XVIII դարի կեսին XIX դարի սկզբին։ Առաջացել է Իրան տիրապետության դեմ ադրբեջանական ժողովրդի պայքարի ընթացքում։ Շաքիի խանությունը բաժանվել է ութ մահալների, որոնք գլխավորում էին նսփբները։ Տնտեսական հիմքը գյուղատնտեսություն էր, զարգացած էին նաև արհեստները։ XVIII դարի վերջից, Իրանի զավթումների սպառնալիքի տակ, Շաքիի խաները ձգտել են Ռուսաստանի հովանավորությանը։ 1805 թվականին Շաքիի խանությունը միացել է Ռուսաստանին, որն ամրապնդվել է 1813 թվականի Գյուլիստանի հաշտության պայմանագրով։ 1819 թվականին Շաքիի խանությունը վերածվել է ռուսական ռազմական, վարչությանը ենթակա գավառի, 1840 թվականին՝ Շաքիի գավառ Կասպիական մարզի կազմում։ 1859 թվականից եղել է Բաքվի, 1868 թվականից՝ Ելիզավետպոլի նահանգի կազմում։
Նոյ (ֆիլմ, 2014)

Անվան այլ կիրառումների համար տե՛ս՝ Նոյ (այլ կիրառումներ)Նոյ (անգլ.` Noah), բիբլիական էպիկական ֆիլմ Դարրեն Արոնոֆսկու կողմից։ Ֆիլմի գլխավոր հերոսը Նոյն է, ում դերակատարը Ռասսել Քրոուն է։ Մյուս դերերում հանդես են գալիս Ջենիֆեր Քոնելիը, Դուգլաս Բուտը, Լոգան Լերմանը, Լեո Մաքհյու Քերոլլը և այլք։ ԱՄՆ-ում պրեմերիան կայացել է 2014 թվականի մարտի 26-ին, իսկ Ռուսաստանում` 2014 թվականի մարտի 26-ին։
Բյուջեն կազմել է 125 000 000 ամերիկյան դոլար։


== Սյուժե ==
Աշխարհը մարդկանց մեղքերով էր լցված, այդ իսկ պատճառով պետք էր մի մարդ, ով կփրկեր աշխարհը, և դա եղավ Նոյը։ Նրա առաքելությունն էր կառուցել մի տապան, որով նա պետք է փրկեր ամեն մի կենդանուց 2 հատ՝ 1 էգ և 1 արու։


== Նկարահանումներ ==
Նկարահանումներն սկսել են 2012 թվականին Հարավային Իսլանդիայի Դիրհոլե թերակղզու վրա։ Նկարահանումները տեղի են ունեցել նաև այլ վայրերում, որոնցից են Նյու Յորքը, Միսիսիպին, Վաշինգտոնը։ Ֆիլմի Նոյյան տապանը կառուցել են Բրուկլինի Planting Fields Arboretum զբոսայգում։


== Դերասանների մասին տեղեկություններ ==
Դարրեն Արոնոֆսկին Նոյի դերը առաջարկել է Մայքլ Ֆասբենդերին և Քրիստիան Բեյլին, բայց նրանք հրաժարվել են։
Նոյեմի դերը պետք է տաներ Ջուլիանա Մուրը, բայց հրաժարվել է։
Տուբալ Կայենի դերակատարներ են առաջարկել Լիամ Նիկսոնին, Լև Շրայբերին, Վել Կիլմերին, սակայն նրանք նույնպես մերժել են։


== Դերասանական կազմը ==


== Ծանոթագրություններ ==


== Արտաքին հղումներ ==
«Նոյ» ֆիլմը Internet Movie Database կայքում
«Նոյ» ֆիլմը Rotten Tomatoes կայքում
«Նոյ» ֆիլմը allmovie կայքում
«Նոյ» ֆիլմը Box Office Mojo
Իներցիալ նավագնացություն

Իներցիալ նավագնացություն, տարբեր մարմինների (նավեր, ինքնաթիռներ, հրթիռներ են) կոորդինատներն ու շարժման պարամետրերը որոշելու և դրանց շարժումները կառավարելու մեթոդ։ Հիմված է նրանց իներցիալ հատկությունների վրա։ Պայմանավորված է շարժվող մարմնի վրա տեղադրված սարքերի միջոցով մարմնի արագացումը և այդ արագացմամբ մարմնի դիրքը (կոորդինատները), ուղին, արագությունը, անցած ճանապարհը, ինչպես նաև մարմինը կայունացնելու և շարժումն ավտոմատ կառավարելու համար անհրաժեշտ պարամետրերի որոշմամբ։